CELEX: C2006/131/38
Language: hu
Date: 2006-06-03 00:00:00
Title: C-500/04. sz. ügy: A Bíróság (hatodik tanács)  2006. február 16-i  ítélete (a Finanzgericht Düsseldorf előzetes döntéshozatal iránti kérelme) – Proxxon GmbH kontra Oberfinanzdirektion Köln (Tarifális besorolás – Kézi csavarkulcs és villáskulcs, valamint cserélhető csőkulcs)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/21
            
         A Bíróság (hatodik tanács) 2006. február 16-i ítélete (a Finanzgericht Düsseldorf előzetes döntéshozatal iránti kérelme) – Proxxon GmbH kontra Oberfinanzdirektion Köln
   (C-500/04. sz. ügy) (1)
   
   (Tarifális besorolás - Kézi csavarkulcs és villáskulcs, valamint cserélhető csőkulcs)
   (2006/C 131/38)
   Az eljárás nyelve: német
   A kérdést előterjesztő bíróság
   Finanzgericht Düsseldorf
   Az alapeljárás felei
   
      Felperes: Proxxon GmbH
   
      Alperes: Oberfinanzdirektion Köln
   Tárgy
   A Finanzgericht Düsseldorf előzetes döntéshozatal iránti kérelme – A vám- és statisztikai nómenklatúráról, valamint a Közös Vámtarifáról szóló, 2658/87/EGK tanácsi rendelet I. mellékletének módosításáról szóló, 2003. szeptember 11-i 1789/2003/EK bizottsági rendelettel (HL L 281., 1. o.) módosított Kombinált Nómenklatúra értelmezése – „Kézi csavarkulcs és villáskulcs (beleértve a forgatónyomaték-mérő csavarkulcsot is; …); cserélhető csőkulcs, fogóval is” a 8204 vámtarifaszám értelmében – Négyszögáttételű csavarhúzóhegyek hornyos, kereszthornyú-, TX- (belső torx) és belső nyílású hatszögű csavarokhoz
   Rendelkező rész
   
               1)
            
            
               A 2000. október 13-i 2388/2000/EK bizottsági rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletében szereplő Kombinált Nómenklatúra 8204 vámtarifaszámát úgy kell értelmezni, hogy az nem vonatkozik az előzetes döntéshozatal iránti kérelemben leírt és egyenként behozott hornyos, kereszthornyú-, TX- (belső torx) és belső nyílású hatszögű csavarokhoz való négyszögáttételű csavarhúzóhegyekre.
            
         
               2)
            
            
               A Kombinált Nómenklatúra 8204 vámtarifaszámát úgy kell értelmezni, hogy az vonatkozik az előzetes döntéshozatal iránti kérelemben leírt négyszögáttételű rendszer egyenként behozott olyan részeire, amelyek felhasználásuk során nem érintkeznek közvetlenül a kötőelemmel.
            
         
               3)
            
            
               A Kombinált Nómenklatúra 8204 vámtarifaszámát úgy kell értelmezni, hogy az vonatkozik az előzetes döntéshozatal iránti kérelemben leírt fajtájú, négyszögáttételű rendszerhez tartozó, egyenként behozott forgatónyomaték-mérő csavarkulcsokra.
            
         
      (1)  HL C 57., 2005.3.5.